CELEX: 32021D0885
Language: el
Date: 2021-05-20 00:00:00
Title: Απόφαση (EE) 2021/885 του Ευρωπαϊκού Κοινοβουλίου και του Συμβουλίου της 20ής Μαΐου 2021 για την κινητοποίηση του Ταμείου Αλληλεγγύης της Ευρωπαϊκής Ένωσης για την παροχή βοήθειας προς την Ελλάδα και τη Γαλλία σε σχέση με φυσικές καταστροφές και την Αλβανία, την Αυστρία, το Βέλγιο, την Κροατία, την Τσεχία, την Εσθονία, τη Γαλλία, τη Γερμανία, την Ελλάδα, την Ουγγαρία, την Ιρλανδία, την Ιταλία, τη Λετονία, τη Λιθουανία, το Λουξεμβούργο, το Μαυροβούνιο, την Πορτογαλία, τη Ρουμανία, τη Σερβία και την Ισπανία σε σχέση με κατάσταση έκτακτης ανάγκης στον τομέα της δημόσιας υγείας

2.6.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 194/40
               
            
         ΑΠΟΦΑΣΗ (EE) 2021/885 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
         της 20ής Μαΐου 2021
         για την κινητοποίηση του Ταμείου Αλληλεγγύης της Ευρωπαϊκής Ένωσης για την παροχή βοήθειας προς την Ελλάδα και τη Γαλλία σε σχέση με φυσικές καταστροφές και την Αλβανία, την Αυστρία, το Βέλγιο, την Κροατία, την Τσεχία, την Εσθονία, τη Γαλλία, τη Γερμανία, την Ελλάδα, την Ουγγαρία, την Ιρλανδία, την Ιταλία, τη Λετονία, τη Λιθουανία, το Λουξεμβούργο, το Μαυροβούνιο, την Πορτογαλία, τη Ρουμανία, τη Σερβία και την Ισπανία σε σχέση με κατάσταση έκτακτης ανάγκης στον τομέα της δημόσιας υγείας
         ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης (1), και ιδίως το άρθρο 4 παράγραφος 3,
         Έχοντας υπόψη τη διοργανική συμφωνία της 16ης Δεκεμβρίου 2020 μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση, καθώς και τους νέους ιδίους πόρους, συμπεριλαμβανομένου ενός οδικού χάρτη για την εισαγωγή νέων ιδίων πόρων (2), ιδίως την παράγραφο 10,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Το Ταμείο Αλληλεγγύης της Ευρωπαϊκής Ένωσης («το Ταμείο») έχει στόχο να επιτρέψει στην Ένωση να αντιδρά με ταχύ, αποτελεσματικό και ευέλικτο τρόπο σε καταστάσεις επείγουσας ανάγκης, ώστε να εκφράζει την αλληλεγγύη της προς τον πληθυσμό των περιοχών που πλήττονται από μείζονες ή περιφερειακές φυσικές καταστροφές ή από σοβαρή κατάσταση έκτακτης ανάγκης στον τομέα της δημόσιας υγείας.
                  
               
                     (2)
                  
                  
                     Το Ταμείο δεν πρέπει να υπερβαίνει το ανώτατο όριο, όπως ορίζεται στο άρθρο 9 του κανονισμού (ΕΕ, Ευρατόμ) 2020/2093 του Συμβουλίου (3). Σύμφωνα με το άρθρο 9 παράγραφος 2 και το άρθρο 9 παράγραφος 4 του εν λόγω κανονισμού, το μέγιστο ποσό που μπορεί να κινητοποιηθεί από το Ταμείο από τα κονδύλια του 2021 έως την 1η Σεπτεμβρίου 2021 ανέρχεται σε 477 543 750 EUR. Σύμφωνα με το άρθρο 4α παράγραφος 4 του κανονισμού (ΕΚ) αριθ. 2012/2002, το ποσό των 50 000 000 EUR έχει ήδη εγγραφεί στον γενικό προϋπολογισμό για το οικονομικό έτος 2021 (σε αναλήψεις υποχρεώσεων και πληρωμές) για την πληρωμή προκαταβολών. Επιπλέον, ποσό ύψους 47 981 598 EUR από τα κονδύλια του 2020 δεν χρησιμοποιήθηκε έως το τέλος του εν λόγω έτους και μεταφέρεται στο 2021. Ως εκ τούτου, το μέγιστο ποσό που είναι διαθέσιμο από το Ταμείο σε αυτό το σημείο του 2021 ανέρχεται σε 525 525 348 EUR, ποσό που επαρκεί για την κάλυψη των αναγκών στο πλαίσιο της παρούσας απόφασης.
                  
               
                     (3)
                  
                  
                     Στις 29 Οκτωβρίου 2020 η Ελλάδα υπέβαλε αίτηση για την κινητοποίηση του Ταμείου, μετά τις πλημμύρες του Αυγούστου του 2020 στη Στερεά Ελλάδα.
                  
               
                     (4)
                  
                  
                     Στις 9 Δεκεμβρίου 2020 η Ελλάδα υπέβαλε αίτηση για την κινητοποίηση του Ταμείου, μετά τις ζημίες που προκάλεσε ο κυκλώνας Ιανός τον Σεπτέμβριο του 2020, ο οποίος έπληξε τις περιφέρειες των Ιονίων Νήσων, της Στερεάς Ελλάδας, της Δυτικής Ελλάδας, της Θεσσαλίας και της Πελοποννήσου.
                  
               
                     (5)
                  
                  
                     Στις 22 Ιανουαρίου 2021 η Ελλάδα υπέβαλε αίτηση για την κινητοποίηση του Ταμείου, μετά τον σεισμό του Οκτωβρίου του 2020, ο οποίος έπληξε τις νήσους Σάμο, Ικαρία και Χίο.
                  
               
                     (6)
                  
                  
                     Στις 21 Δεκεμβρίου 2020 η Γαλλία υπέβαλε αίτηση για την κινητοποίηση του Ταμείου, μετά τις ζημίες που προκλήθηκαν από την καταιγίδα Άλεξ στην περιφέρεια Προβηγκίας-Άλπεων-Κυανής Ακτής τον Οκτώβριο του 2020.
                  
               
                     (7)
                  
                  
                     Έως τις 24 Ιουνίου 2020 η Αλβανία, η Αυστρία, το Βέλγιο, η Κροατία, η Τσεχική Δημοκρατία, η Εσθονία, η Γαλλία, η Γερμανία, η Ελλάδα, η Ουγγαρία, η Ιρλανδία, η Ιταλία, η Λετονία, η Λιθουανία, το Λουξεμβούργο, το Μαυροβούνιο, η Πορτογαλία, η Ρουμανία, η Σερβία και η Ισπανία υπέβαλαν αιτήσεις για την κινητοποίηση του Ταμείου σχετικά με σοβαρή κατάσταση έκτακτης ανάγκης στον τομέα της δημόσιας υγείας που προκλήθηκε από την πανδημία COVID-19 στις αρχές του 2020.
                  
               
                     (8)
                  
                  
                     Οι αιτήσεις αυτών των κρατών πληρούν τις προϋποθέσεις για την καταβολή οικονομικής ενίσχυσης από το Ταμείο, όπως ορίζεται στο άρθρο 4 του κανονισμού (ΕΚ) αριθ. 2012/2002.
                  
               
                     (9)
                  
                  
                     Το Ταμείο πρέπει επομένως να κινητοποιηθεί, για να προσφέρει χρηματοδοτική βοήθεια στην Ελλάδα και τη Γαλλία σε σχέση με φυσικές καταστροφές και στην Αλβανία, την Αυστρία, το Βέλγιο, την Τσεχική Δημοκρατία, την Εσθονία, τη Γαλλία, τη Γερμανία, την Ελλάδα, την Ουγγαρία, την Ιρλανδία, την Ιταλία, τη Λετονία, τη Λιθουανία, το Λουξεμβούργο, το Μαυροβούνιο, την Πορτογαλία, τη Ρουμανία, τη Σερβία και την Ισπανία σε σχέση με τη σοβαρή κατάσταση έκτακτης ανάγκης στον τομέα της δημόσιας υγείας.
                  
               
                     (10)
                  
                  
                     Στην περίπτωση της Κροατίας, δεδομένου ότι η ήδη καταβληθείσα προκαταβολή υπερβαίνει το τελικό ποσό της ενίσχυσης, δεν χρειάζεται να κινητοποιηθεί κανένα άλλο ποσό και η αχρεωστήτως καταβληθείσα προκαταβολή θα ανακτηθεί σύμφωνα με το άρθρο 4α του κανονισμού (ΕΚ) αριθ. 2012/2002.
                  
               
                     (11)
                  
                  
                     Προκειμένου να ελαχιστοποιηθεί ο χρόνος που χρειάζεται για την κινητοποίηση του Ταμείου, η παρούσα απόφαση θα πρέπει να εφαρμοστεί από την ημερομηνία έκδοσής της,
                  
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο πλαίσιο του γενικού προϋπολογισμού της Ένωσης για το οικονομικό έτος 2021, το Ταμείο Αλληλεγγύης της Ευρωπαϊκής Ένωσης κινητοποιείται ως εξής σε πιστώσεις ανάληψης υποχρεώσεων και σε πιστώσεις πληρωμών σχετικά με φυσικές καταστροφές:
            
                        α)
                     
                     
                        στην Ελλάδα χορηγείται ποσό ύψους 3 300 100 EUR σε σχέση με τις πλημμύρες στη Στερεά Ελλάδα, συμπεριλαμβανομένου του ποσού των 330 010 EUR ως προκαταβολής·
                     
                  
                        β)
                     
                     
                        στην Ελλάδα χορηγείται ποσό ύψους 21 588 519 EUR σε σχέση με τον κυκλώνα Ιανό, συμπεριλαμβανομένου του ποσού των 2 158 852 EUR ως προκαταβολής·
                     
                  
                        γ)
                     
                     
                        στην Ελλάδα χορηγείται ποσό ύψους 2 531 301 EUR σε σχέση με τον σεισμό στις νήσους Σάμο, Χίο και Ικαρία, συμπεριλαμβανομένου του ποσού των 253 131 EUR ως προκαταβολής·
                     
                  
                        δ)
                     
                     
                        στη Γαλλία χορηγείται ποσό ύψους 59 325 000 EUR σε σχέση με την καταιγίδα Άλεξ, συμπεριλαμβανομένου του ποσού των 5 932 500 EUR ως προκαταβολής.
                     
                  
         
            Άρθρο 2
            Στο πλαίσιο του γενικού προϋπολογισμού της Ένωσης για το οικονομικό έτος 2021, το Ταμείο Αλληλεγγύης της Ευρωπαϊκής Ένωσης κινητοποιείται ως εξής σε πιστώσεις ανάληψης υποχρεώσεων και σε πιστώσεις πληρωμών σε σχέση με τη σοβαρή κατάσταση έκτακτης ανάγκης στον τομέα της δημόσιας υγείας:
            
                        α)
                     
                     
                        στην Αλβανία χορηγείται ποσό ύψους 905 271 EUR·
                     
                  
                        β)
                     
                     
                        στην Αυστρία χορηγείται ποσό ύψους 31 755 580 EUR·
                     
                  
                        γ)
                     
                     
                        στο Βέλγιο χορηγείται ποσό 37 298 777 EUR·
                     
                  
                        δ)
                     
                     
                        στην Τσεχική Δημοκρατία χορηγείται ποσό ύψους 17 373 205 EUR·
                     
                  
                        ε)
                     
                     
                        στην Εσθονία χορηγείται ποσό ύψους 3 588 755 EUR·
                     
                  
                        στ)
                     
                     
                        στη Γαλλία χορηγείται ποσό ύψους 91 365 053 EUR·
                     
                  
                        ζ)
                     
                     
                        στη Γερμανία χορηγείται ποσό ύψους 13 648 386 EUR·
                     
                  
                        η)
                     
                     
                        στην Ελλάδα χορηγείται ποσό ύψους 3 994 022 EUR·
                     
                  
                        θ)
                     
                     
                        στην Ουγγαρία χορηγείται ποσό ύψους 13 136 857 EUR·
                     
                  
                        ι)
                     
                     
                        στην Ιρλανδία χορηγείται ποσό ύψους 20 480 330 EUR·
                     
                  
                        ια)
                     
                     
                        στην Ιταλία χορηγείται ποσό ύψους 76 271 930 EUR·
                     
                  
                        ιβ)
                     
                     
                        στη Λετονία χορηγείται ποσό ύψους 1 177 677 EUR·
                     
                  
                        ιγ)
                     
                     
                        στη Λιθουανία χορηγείται ποσό ύψους 2 828 291 EUR·
                     
                  
                        ιδ)
                     
                     
                        στο Λουξεμβούργο χορηγείται ποσό ύψους 2 857 025 EUR·
                     
                  
                        ιε)
                     
                     
                        στο Μαυροβούνιο χορηγείται ποσό ύψους 199 505 EUR·
                     
                  
                        ιστ)
                     
                     
                        στην Πορτογαλία χορηγείται ποσό ύψους 18 039 670 EUR·
                     
                  
                        ιζ)
                     
                     
                        στη Ρουμανία χορηγείται ποσό ύψους 13 926 870 EUR·
                     
                  
                        ιη)
                     
                     
                        στη Σερβία χορηγείται ποσό ύψους 11 968 276 EUR·
                     
                  
                        ιθ)
                     
                     
                        στην Ισπανία χορηγείται ποσό ύψους 36 639 441 EUR.
                     
                  
         
            Άρθρο 3
            Η παρούσα απόφαση τίθεται σε ισχύ την ημέρα δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Εφαρμόζεται από την 20ή Μαΐου 2021.
            Βρυξέλλες, 20 Μαΐου 2021.
            
               
                  Για το Ευρωπαϊκό Κοινοβούλιο
               
               
                  Ο Πρόεδρος
               
               D. M. SASSOLI
            
            
               
                  Για το Συμβούλιο
               
               
                  Η Πρόεδρος
               
               A. P. ZACARIAS
            
         
         
            (1)  ΕΕ L 311 της 14.11.2002, σ. 3.
         
            (2)  ΕΕ L 433I της 22.12.2020, σ. 28.
         
            (3)  Κανονισμός (ΕΕ, Ευρατόμ) 2020/2093 του Συμβουλίου, της 17ης Δεκεμβρίου 2020, για τον καθορισμό του πολυετούς δημοσιονομικού πλαισίου για τα έτη 2021 έως 2027 (ΕΕ L 433I της 22.12.2020, σ. 11).